CELEX: 52018HB0036
Language: ro
Date: 2018-12-07 00:00:00
Title: Recomandarea Băncii Centrale Europene din 7 decembrie 2018 privind Registrul de date privind instituțiile și companiile afiliate (BCE/2018/36)

17.1.2019   
            
            
               RO
            
            
               Jurnalul Oficial al Uniunii Europene
            
            
               C 21/1
            
         
      RECOMANDAREA BĂNCII CENTRALE EUROPENE
      din 7 decembrie 2018
      privind Registrul de date privind instituțiile și companiile afiliate
      (BCE/2018/36)
      (2019/C 21/01)
      CONSILIUL GUVERNATORILOR BĂNCII CENTRALE EUROPENE,
      având în vedere Tratatul privind funcționarea Uniunii Europene, în special articolul 127 alineatele (2) și (5) și articolul 132 alineatul (1) a treia liniuță,
      având în vedere Statutul Sistemului European al Băncilor Centrale și al Băncii Centrale Europene, în special articolul 5.1,
      întrucât:
      
                  (1)
               
               
                  Registrul de date privind instituțiile și companiile afiliate (Register of Institutions and Affiliates Database) (RIAD) este setul comun de date de referință privind unitățile juridice și alte unități instituționale statistice, a căror colectare sprijină procesele operaționale la nivelul Eurosistemului și îndeplinirea misiunilor Sistemului European al Băncilor Centrale (SEBC) și a atribuțiilor Mecanismului unic de supraveghere (MUS). Informațiile înregistrate în RIAD sunt furnizate de membrii Eurosistemului și de băncile centrale naționale (BCN) ale statelor membre a căror monedă nu este euro, atunci când aceste BCN participă în mod voluntar la funcționarea RIAD.
               
            
                  (2)
               
               
                  BCN ale statelor membre a căror monedă nu este euro și care participă la funcționarea RIAD ar trebui să coopereze între ele, precum și cu BCN din Eurosistem și cu Banca Centrală Europeană, la furnizarea, actualizarea și validarea datelor de referință pentru entitățile înregistrate în RIAD, în conformitate cu Orientarea (UE) 2018/876 a Băncii Centrale Europene (BCE/2018/16) (1) și, pe bază de reciprocitate, să aibă acces la date privind entitățile naționale ale acestora și să facă schimb de astfel de date.
               
            
                  (3)
               
               
                  În interesul unei cooperări strânse și eficace la nivelul SEBC pentru gestionarea RIAD și în conformitate cu considerentul 9 al Orientării (UE) 2018/876 (BCE/2018/16), ar trebui adoptată o recomandare pentru a completa această orientare.
               
            
                  (4)
               
               
                  Schimbul de date RIAD se supune regimului de confidențialitate al SEBC sau, în cazul datelor RIAD nestatistice, altor măsuri de protecție a confidențialității, iar schimbul de date între statele membre a căror monedă nu este euro poate face obiectul unor constrângeri juridice suplimentare la nivel național,
               
            ADOPTĂ PREZENTA RECOMANDARE:
      I.   Definiție
      
      În sensul prezentei recomandări, termenul „entitate” are sensul definit la articolul 2 punctul 1 din Orientarea (UE) 2018/876 (BCE/2018/16).
      II.   Furnizarea de informații statistice
      
      Destinatarii prezentei recomandări ar trebui să aplice dispozițiile care vizează BCN ale statelor membre a căror monedă este euro din cuprinsul Orientării (UE) 2018/876 (BCE/2018/16).
      III.   Dispoziție finală
      
      Prezenta recomandare se adresează BCN ale statelor membre a căror monedă nu este euro.
      
         Adoptată la Frankfurt pe Main, 7 decembrie 2018.
         
            
               Președintele BCE
            
            Mario DRAGHI
         
      
      
         (1)  Orientarea (UE) 2018/876 a Băncii Centrale Europene din 1 iunie 2018 privind Registrul de date privind instituțiile și companiile afiliate (BCE/2018/16) (JO L 154, 18.6.2018, p. 3).